ટોકિયો શહેરની વાત જ નિરાળી છે. તમે જેટલી વાર ત્યાં જાવ એટલી વાર એના પ્રેમમાં વધુ ને વધુ પડતા જાવ. ટોકિયો આપણા પર જેટલી ઊંડી અસર કરે છે એટલી ભાગ્યે જ કોઈ મહાનગર કરતું હશે. આ શહેર રૂપાળું છે, અત્યંત આધુનિક છે અને સાથે સાથે પરંપરાગત પણ છે, કેમ કે ત્યાં જમાનાજૂની સંસ્કૃતિ હજી જળવાયેલી છે. વળી, ત્યાંનું ફૂડ પણ કમાલનું છે- પછી એ ગલીઓનું હોય કે મોંઘી રેસ્ટોરાંનું. પ્રથમ વાર ટોકિયો જનારા લોકોને ત્યાં શું માણવું ને શું નહીં એવી મીઠી મૂંઝવણ થતી હોય છે. એટલે જ પહેલી વાર જનારા લોકો માટે આ શહેરમાં કરવા જેવી પાંચ ચીજોનું લિસ્ટ અહીં આપીએ છીએ.